CELEX: 32012R0524
Language: sl
Date: 2012-06-20 00:00:00
Title: Izvedbena uredba Komisije (EU) št. 524/2012 z dne 20. junija 2012 o spremembi Priloge I k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike

21.6.2012   
            
            
               SL
            
            
               Uradni list Evropske unije
            
            
               L 160/13
            
         IZVEDBENA UREDBA KOMISIJE (EU) št. 524/2012
   z dne 20. junija 2012
   o spremembi Priloge I k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 142(i) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 73/2009 določa seznam shem podpor, ki dajejo pravico do neposrednega plačila v skladu z navedeno uredbo.
            
         
               (2)
            
            
               Člen 129(1) Uredbe (ES) št. 73/2009 omogoča novim državam članicam, ki uporabljajo shemo enotnega plačila na površino, da od leta 2012 odobrijo ločeno plačilo za jagodičje. Bolgarija, Madžarska in Poljska so se odločile za uporabo te možnosti.
            
         
               (3)
            
            
               Ločeno plačilo za jagodičje ni navedeno v Prilogi I k Uredbi (ES) št. 73/2009. Vendar bi bilo treba navedeno plačilo obravnavati kot neposredno plačilo, kakor je opredeljeno v členu 2(d) navedene uredbe, saj s koledarskim letom 2012 nadomešča prehodno plačilo za jagodičje, odobreno v skladu s členom 98 navedene uredbe, ki je navedeno v Prilogi I k navedeni uredbi v obliki neposrednega plačila. Poleg tega se v skladu s členom 129(2) Uredbe (ES) št. 73/2009 ločeno plačilo za jagodičje odobri v okviru zneskov iz Priloge XII k navedeni uredbi, ki ustrezajo plačilu za jagodičje.
            
         
               (4)
            
            
               Zato nevključitev ločenega plačila za jagodičje v Prilogi I k Uredbi (ES) št. 73/2009 pomeni izpustitev, ki jo je treba popraviti.
            
         
               (5)
            
            
               Prilogo I k Uredbi (ES) št. 73/2009 bi bilo treba zato ustrezno spremeniti.
            
         
               (6)
            
            
               Ker se ločeno plačilo za jagodičje lahko odobri od leta 2012, bi bilo treba to uredbo uporabljati od 1. januarja 2012.
            
         
               (7)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   V Prilogi I k Uredbi (ES) št. 73/2009 se za vnosom „Sadje in zelenjava“ vstavi naslednji vnos:
   
      
                  „Sadje in zelenjava
               
               
                  Člen 129(1) te uredbe
               
               
                  Ločeno plačilo za jagodičje“
               
            
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 30, 31.1.2009, str. 16.